Круминьш, Янис Янович

Кру́миньш Я́нис (, Круминь Ян Янович; , Латвин  Цесиссан кӀоштара Райскумс йуртЯнис Круминьш  на sports-reference.com (англ.)— , Рига Латви) — советийн латвийн баскетболхо, центровой, ССРС гулйина командин йукъахь Европин кхузза чемпион а, Олимпийн ловзарийн кхузза вице-чемпион а, ССРС спортан хьакъ долу говзанча (1959). Локхалла — 218 см, ловзаран возалла — 140 кг.

 Биографи 
Латвера Цесиссан кӀоштахь вина Янис Круминьш ша-кепара ву, баскетболе иза 23 шо кхаьчначул тӀехьа варцаКак лесник стал звездой баскетбола «Комсомольская правда» от 20 апреля 2002 года, цул хьалха иза гӀоьртира тайп-тайпана спортехь Ӏама — бокс тӀера гоьмукъ кхийсаре кхаччалц. Тренеран Гомельский Александран аьтту белира жимачу хенахь дуьйна хьуьнхахь силам гулбеш волу Круминьш, баскетболех ловзарх тешо. Гомельскийс билгалдоккхура, Янисан буьрканца болу белхан техника хала карайоьрзура, амма латышан къахьега лааро, низамо цуьнан прогресс ца соццуш айалора. Шен дахарехь Круминьша дуьххьара баскетболан буьрка каралаьцначул тӀаьхьа ши шо даьлча, цунах ССРС чемпион хилира, ткъа кхин а шо даьлча даьккхира 1956 шеран Мельбурнера Олимпиадин дети.

Ригин СКА йукъахь Гомельскийн куьйгаллица Круминьш кхузза хьалхий-тӀаьхьий (1958-60) баьккхира Европин чемпионийн кад 4-зза хьалхий-тӀаьхьий ССРС чемпионат (1955-58). Тоьлла 1956 шеран ССРС къаьмнийн Спартакиадехь.

2006 шарахь Россин «Спорт-Экспресс» газето XX бӀешеран уггаре дика советийн центровой хоржуш динчу хеттаршца, Круминьш йаьккхира кхоалгӀа меттиг Сабонис Арвидасал а, Ткаченко Владимирал а тӀаьхьаБаскетбол. Лучшие ловзарийноки века. Центровые «Спорт-Экспресс» от 28 ноября 2006 года.

Карьера чекхйаьккхинчул тӀаьхьа Круминьшах хилира гӀараваьлла исбаьхьалча-агархо, цу тӀе белхан цхьа дакъа цуо дора, скульптор говзалла йолчу шен зудчун Инессин бустамашца. Янисан а, Инессин а кхо бер хилира — ши кӀант а, йоӀ а.

Круминьш дагахь лаьтта гӀда кхоссаран тамашийна хьесапца — цуо буьрка кхоссара лахара хьала, «когашна йукъара».

СовгӀат дина «Сийлаллин билгало» орденца.

 Билгалдахарш 

 Литература 


 Хьажоргаш 
 Александр Гомельский о Янисе Круминьше


Категори:ССРС баскетболхой
Категори:БК АСК Рига ловзархой
Категори:БК ВЭФ ловзархой
Категори:Баскетболех ловзаран ССРС гулйина командин ловзархой
Категори:1956 шеран аьхкенан Олимпийн ловзарийн детин совгӀатхой
Категори:1960 шеран аьхкенан Олимпийн ловзарийн детин совгӀатхой
Категори:1964 шеран аьхкенан Олимпийн ловзарийн детин совгӀатхой
Категори:Баскетболхой 1956 шеран аьхкенан Олимпийн ловзаршкахь
Категори:Баскетболхой 1960 шеран аьхкенан Олимпийн ловзаршкахь
Категори:Баскетболхой 1964 шеран аьхкенан Олимпийн ловзаршкахь
Категори:Баскетболан Европин чемпионаш
Категори:ССРС къаьмнийн Спартакиадин чемпионаш
Категори:Баскетболех ловзаран ССРС чемпионаш